Daily Trading Strategy (บ่าย) – บล.ธนชาต
บริษัทหลักทรัพย์ ธนชาต จำกัด (มหาชน) สรุปทิศทางและแนวโน้มตลาดบ่ายนี้
3 ก.ค. 2558

อาจลุ้น Rebound ในกลุ่มธนาคาร ที่บริเวณแนวรับของธนาคารขนาดใหญ่
ดัชนี SET อยู่ที่ 1,489.14 จุด -2.48 จุด -0.17% ปริมาณซื้อขาย 15,371  ลบ.
แนวรับ:      1,476          แนวต้าน:      1,495
สรุปทิศทางและแนวโน้มตลาด
อาจลุ้น Rebound กลุ่มธนาคารที่แนวรับ แต่ชอบรับเหมาฯ ท่องเที่ยว กับปันผลมากกว่า: การปรับลดลงแรง ~6.4% ของหุ้นกลุ่มธนาคาร ตั้งแต่ต้นสัปดาห์ที่ผ่านมาถือว่าตอบรับ Downside Risk ของคาดการณ์กำไรทั้งปีกลุ่มธนาคาร ~6% จากประมาณการปัจจุบันไปแล้ว ขณะที่เมื่อพิจารณาในทางเทคนิคจะเห็นว่าธนาคารขนาดใหญ่อย่าง KBANK และ SCB มีลุ้นเกิด Technical Rebound ระยะสั้นแล้วหลังทดสอบโซนแนวรับที่ 175-180 บาท และ 151 บาท ตามลำดับ อย่างไรก็ตามเรามองเป็นเพียงจังหวะ “เก็งกำไร” เท่านั้น ขณะที่ยังชอบกลุ่มรับเหมาฯ อย่าง CK STEC SEAFCO ท่องเที่ยว อย่าง AOT และกลุ่มหุ้นปันผลสูงอย่าง INTUCH TRUEIF มากกว่า
S50U15…”เปิด” Short ตามหลังหลุด 965 จุด โดยมีเป้าหมายที่ 955 จุด: การปรับลดลงต่ำกว่า 965 จุด เป็นโอกาสในการเปิดสถานะ Short ตาม โดยมีเป้าหมายการปรับลดลงไปที่ 955 จุด ระยะสั้น (แนะนำให้ “ปิด” สถานะ Short เพื่อทำกำไรที่ 955 จุด) ขณะที่กำหนด Trailing Stop ที่ 968 จุด
หุ้นที่น่าสนใจทางเทคนิค
FER “ซื้อ” ราคาหุ้นมีจังหวะฟื้นตัวขึ้นมาทดสอบเส้นค่าเฉลี่ยระยะเดือนที่ 1.70 บาท พร้อมปริมาณการซื้อขายที่เริ่มหนาแน่นขึ้น สอดคล้องกับเครื่องมือ MACD ที่กำลังพุ่งชี้ขึ้นใกล้เส้นศูนย์ เป็นจังหวะซื้อเก็งกำไร มีแนวต้านแรกที่ 1.70 บาท ถัดไปที่ 1.80 บาท
FSMART “ซื้อ” ราคาหุ้นแกว่งตัวตามกรอบแนวโน้มขาขึ้นต่อเนื่อง สามารถทำจุดสูงสุดใหม่บริเวณ 14.00 บาท เครื่องมือ DI+ ชี้ขึ้นต่อเนื่อง เป็นจังหวะเก็งกำไรตามการแกว่งตัว มีแนวต้านแรกบริเวณ 14.30 บาท โดยมีเป้าหมายถัดไปที่ 15.00 บาท
TAE “ซื้อ” ราคาหุ้นมีจังหวะแกว่งตัวขึ้นมายืนเหนือเส้นค่าเฉลี่ย 14 วัน พร้อมปริมาณการซื้อขายที่เริ่มหนาแน่นขึ้น สอดคล้องกับเครื่องมือ MACD ที่กำลังพุ่งชี้ขึ้นตัด Signal เหนือเส้นศูนย์ เป็นจังหวะซื้อเก็งกำไร มีแนวต้านแรกที่ 3.76 บาท ถัดไปที่ 3.90 บาท
Futures แนวรับ          แนวต้าน
SET50       960            965
                955            970
Gold         18800          19000
              18600          19150
Oil           2100           2200
              2050           2350